I februar 2023 sa Peña i et intervju med Folha de S.Paulo at militærdiktaturet under Alfredo Stroessner hadde resultert i «mer enn 50 års stabilitet i Paraguay». Peña hevdet videre at Stroessner, som kom til makten ved et statskupp i 1954, hadde kommet til makten gjennom en «politisk enighet». Hans uttalelser ble kritisert av opposisjonen og av aktivister, og han ble beskyldt for å forsøke å trekke til seg konservative og ultrakonservative velgere i Coloradopartiet.